Florin Antiano
E Florin Antiano ta e nòmber ofisial di e moneda di Kòrsou i Sint Maarten. E ta e susesor di e florin di Kolonia Kòrsou, ku tabata te 1952 e moneda usa na Aruba, Kòrsou, Boneiru, Saba, Sint Maarten i Sint Eustatius. Na Aruba e florin antiano a wòrdu usá te dia promé di yanüari 1986, ora a introdusí e Florin Arubiano. Na Boneiru, Saba i Sint Eustatius te dia promé di yanüari 2011, ora el a wòrdu remplasa pa dòler merikano. 

E denominashon bankario ofisial di florin antiano ta NAƒ. Den praktika ta usa tambe Afl òf ANG. E florin ta supdividí den 100 'cent' (forma plural hulandes: centen). Desde 2011 e florin antiano a keda propone pa wòrdu sustituí pa e resien kreá florin karibense.

Origen di nòmber 
Na Papiamentu, e idioma ofisial di Aruba, Boneiru i Kòrsou, ta yama e florin antiano simplemente 'florin' E ISO-4217 code, ANG, ta derivá for di ANtilliaanse Gulden, mientras ku e signo di e moneda, NAFl, ta derivá for di Netherlands Antilles Florin.

Historia 

Den siglo 18, e Florin Hulandes tabata sirkula den Antias Hulandes. Esaki a keda suplementa na 1794 pa un moneda krea spesifiko pa e kolonia nan Hulandes den India Oksidental. Na e momentu ei, e florin tabata wòrdu supdividi den 20 stuiver.

Entre 1799 and 1828, e reaal tabata sirkula entre e isla nan, kaminda 1 reaal = 6 stuiver òf  3,3 reaal = 1 florin. E florin Hulandes a keda re-introdusí na 1828, awor subdividi den 100 cent. Na momentu ku moneda nan a kuminsa wòrdu introdusí mas spesifikamente pa uzo den Antias, e tabata wòrdu saká bou di nòmber di Kòrsou, referiendo na kolonia Kòrsou i su dependensianan, kaminda ku e prome biyete i munt nan, denomina den moneda Hulandes, a keda introdusi na 1892 i 1900 respektivamente. E nòmber Antias Hulandes a keda introdusi na 1952.

Na 1940, despues di e okupashon Aleman di Hulanda, e konekshon ku e moneda hulandes a keda kibrá i a introdusi un konekshon di kambio ku e dòler merikano kaminda ku 1.88585 florin = 1 dollar. E konekshon a keda adapta na 1,79 florin = 1 dollar na 1971. Atraves di tempu esaki a keda adapta na 1.77 florin = 1 dollar.

Na 1986, Aruba a haña su status aparte i a bandona Antias. Poko despues di esaki, Aruba a kuminsa saka su propio moneda, florin arubiano, kual a remplasa e florin antiano. Desde 1 di yanüari 2011 e florin a keda remplasa pa e dòler merikano ($) na Boneiru, Saba i Sint Eustatius.

Moneda 
E siguiente seri di moneda ta wòrdu sirkulá: 1, 5, 10, 25 i 50 sèn i e monedanan di 1, 2½ en 5 florin.

Biyete 

Na 1892, e banko sentral yama Banko kurasoleño a introdusi biyete nan den denominashon di 25 i 50 sèn, 1 i 2,50 florin. Esaki tabata e úniko temporada ku a saka cent na biyete. Biyete nan di 5, 10, 25, 50, 100, 250 i 500 florin a sigui na 1900. Biyete nan di 1 i  2,50 florin a keda suspende despues di 1920, pero a wòrdu re-introdusi pa gobièrnu na 1942 bou di e nòmber di muntbiljet.

Desde 1954, e nòmber di "Nederlandse Antillen" a kuminsa aparesé riba parti patras di e biyete di Banko kurasoleño, i, for di 1955, e muntbiljet (spesifikamente esun di 2,50 florin) tabata wòrdu saká bou di e nòmber di Nederlandse Antillen. Na 1962, e banko sentral su nòmber a keda kambia pa Banko di Antias Hulandes. Na 1969, biyete nan ku fecha di  28 di ougùstùs 1967, a keda introdusí. E parti dilanti di e biyete nan aki ta ilustra e monumento di Statut na parti lenks i ta remplasa e muhé sintá ku por a topa riba e biyete nan anterior i riba e parti patras por mira ilustrashon di un eskudo di arma nobo. Na 1970, a saka e ultimo muntbiljet den denominashon di 1 i  2,50 florin. Produkshon di e biyete di 500 florin a keda deskontinuá na 1962.

Kòrsou
Sint Maarten
Economia